Jegyzőkönyv
  

Készült: 2013. február 26-án a Polgármesteri Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László



Varga Attila

                       Boskóné Dr Tabányi Annamária jegyző

                                    

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 10 órakor.

Javaslatot tesz az ülés napirendjére.
A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
78/2013.(02.26.) határozata
Napirend elfogadása
Kunpeszér Község Önkormányzat Képviselő-testülete 2013. február 26. napján megtartott ülésének napirendjét a következők szerint határozza meg: 
1./Kunadacsi Közös Önkormányzati Hivatal Szervezeti és Működési Szabályzatának elfogadása

Előadó: polgármester

2./ A Közös Önkormányzati Hivatal létrehozására és fenntartására vonatkozó megállapodás módosítása

Előadó:polgármester

3./2012. évi költségvetési rendelet módosítása

Előadó: polgármester
 
4./2013. évi költségvetés II. fordulóban történő tárgyalása

     Előadó: polgármester
 

5./ A szilárd hulladék kezelésével kapcsolatos hulladékkezelési közszolgáltatásról szóló 16/2005.(IV.15.) sz. rendelet módosítása

Előadó: polgármester
 
6./Egyéb ügyek

     Előadó: polgármester

 
1.Napirendi pont tárgyalása
Kunadacsi Közös Önkormányzati Hivatal Szervezeti és Működési Szabályzatának elfogadása

Előadó: polgármester

 (Előterjesztés a jkv. 1.sz. melléklete)

A polgármester ismerteti az írásos előterjesztésben foglaltakat. Javasolja az Szmsz elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
79/2013.(II.26.) határozata
A Kunadacsi Közös Önkormányzati Hivatal Szervezeti és Működési Szabályzatának elfogadásáról
1. Kunpeszér Község Önkormányzatának Képviselő-testülete az államháztartásról szóló 2011. évi CXCV. törvény 10. § (5) bekezdése és az államháztartási törvény végrehajtásáról rendelkező 368/2011.(XII.31.) Korm. rendelet 13. § (1) bekezdésében foglaltakra figyelemmel a Kunadacsi Közös Önkormányzati Hivatal Szervezeti és Működési Szabályzatát (ügyrend) 2013. március 1. napján történő hatálybalépéssel - a határozat melléklete szerinti tartalommal - jóváhagyja. 

2. A Képviselő-testület a Kunpeszér Község Polgármesteri Hivatalának 64/2003.(04.26.) számú elfogadott Szervezeti és Működési Szabályzatát (ügyrend) 2013. február hó 28. napjával hatályon kívül helyezi.

Felelős: Polgármester

              Aljegyző

Határidő: 2013. március 1.

(SZMSZ a jkv. 2. számú melléklete)
1.Napirendi pont tárgyalása
A Közös Önkormányzati Hivatal létrehozására és fenntartására vonatkozó megállapodás módosítása
 (Előterjesztés a jkv. 3.sz. melléklete)

A polgármester ismerteti az írásos előterjesztésben foglaltakat. Javasolja a magállapodás módosítását és annak egységes szerkezetben történő elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
80/2013.(II.26.) határozata
A Közös Önkormányzati Hivatal létrehozására vonatkozó megállapodás módosítása
H a t á r o z a t
Kunpeszér község önkormányzatának Képviselő-testülete megtárgyalta a polgármester „A Közös Önkormányzati Hivatal létrehozására és fenntartására vonatkozó megállapodás módosítása” tárgyú napirendet és az alábbi döntést hozza:

1. Kunpeszér község Önkormányzatának Képviselő-testülete által a 16/2013.(I.31.) határozattal elfogadott „Megállapodás” Közös Önkormányzati Hivatal létrehozására és fenntartására vonatkozó „Megállapodás”-t az alábbiak szerint módosítja:

1.1. A Megállapodás 1.3. helyébe az alábbi szöveg kerül. 

„1.3.A KÖH éves költségvetését és zárszámadását az érintett önkormányzatok Képviselő-testületei együttes ülésen fogadják el.”

1.2. A Megállapodás 7.1. helyébe az alábbi szöveg kerül. 

„7.1. A jegyző felmentéséhez és ellene fegyelmi eljárás elrendeléséhez a társult települések polgármestereinek lakosságszám-arányos, többségi döntése szükséges.”

1.3. A Megállapodás 13. helyébe az alábbi szöveg kerül. 

„13. A Kunadacsi Közös Önkormányzati Hivatal Kunpeszéri Kirendeltségét az aljegyző vezeti.”

1.4. A Megállapodás 14. helyébe az alábbi szöveg kerül. 

„14. Az aljegyző tekintetében az egyéb munkáltatói jogokat a jegyző gyakorolja.”
2. A Képviselő-testület a Közös Önkormányzati Hivatal létrehozására és fenntartására vonatkozó megállapodás 1. pont szerinti módosítását követően elfogadja a határozat mellékletét képező, egységes szerkezetű Megállapodást.
3. A képviselő-testület felhatalmazza a Dunai László polgármestert a megállapodás aláírására.

Határidő: 2013. március 1.

Felelős: Polgármester
(Megállapodás a jkv. 4. számú melléklete)

III. Napirendi pont tárgyalása

2012. évi költségvetési rendelet módosítása

Előadó: polgármester
 (Előterjesztés a jkv.5.sz. melléklete)

A polgármester ismerteti az írásos előterjesztésben foglaltakat. Javasolja a rendelet előterjesztésnek megfelelő módosítását.

A Képviselő-testület 4 igen szavazattal az alábbi rendeletet hozta:

Kunpeszér Község Önkormányzata Képviselő-testületének

2/2013.(II.27.) önkormányzati rendelete

Kunpeszér Község Önkormányzat 2012. évi költségvetéséről szóló 4/2012.(II.15.)

önkormányzati rendeletének módosításáról
(rendelet a jkv. 6. számú melléklete)

IV Napirendi pont tárgyalása

2013. évi költségvetés II. fordulóban történő tárgyalása
Előadó: polgármester
 (Előterjesztés a jkv.6.sz. melléklete)

A polgármester ismerteti az írásos előterjesztésben foglaltakat. Részletes tájékoztatást nyújt a közmunkaprogramról. Elmondja, hogy az energetikai pályázat benyújtása be lett tervezve a költségvetésbe ( az önerő beállításra került), azonban a pályázat benyújtását a befogadó felfüggesztette a nagy számú igényre tekintettel.

Javasolja a rendelet előterjesztésnek megfelelő elfogadását.

A Képviselő-testület 4 igen szavazattal az alábbi rendeletet hozta:
Kunpeszér Község Önkormányzat Képviselő-testületének 3/2013.(II.27.) 

Önkormányzati rendelete Kunpeszér Község Önkormányzat 2013. évi költségvetéséről
(rendelet a jkv. 7. számú melléklete)

V Napirendi pont tárgyalása

A szilárd hulladék kezelésével kapcsolatos hulladékkezelési közszolgáltatásról szóló 16/2005.(IV.15.) sz. rendelet módosítása

Előadó: jegyző
  (Előterjesztés a jkv.7.sz. melléklete)

A jegyző ismerteti az írásos előterjesztésben foglaltakat. Javasolja a rendelet-tervezet előterjesztésnek megfelelő elfogadását.
A Képviselő-testület 4 igen szavazattal az alábbi rendeletet hozta:

Kunpeszér Község Önkormányzata Képviselő-testületének

4/2013. (II.27.) önkormányzati rendelete

a szilárd hulladék kezelésével kapcsolatos hulladékkezelési közszolgáltatásról szóló 16/2005.(IV.15.) sz. rendelet módosításáról
(rendelet a jkv. 8. számú melléklete)
V Napirendi pont tárgyalása
Egyéb ügyek

     Előadó: polgármester

-a polgármester elmondja, hogy a Bács-kiskun Megyei Kormányhivatal kéri az önkormányzat véleményét a beiskolázási körzettel kapcsolatban. Ismerteti az írásos megkeresést. Javasolja az abban meghatározott beiskolázási körzet elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
· 81/2013.(II.26.) határozata
Kunpeszér Község Önkormányzatának Képviselő-testülete a Bács-Kiskun Megyei Kormányhivatal (a továbbiakban : Kormányhivatal) által a nemzeti köznevelésről szóló 2011. évi CXC. törvény 50. § (8) bekezdése alapján előterjesztett kérelmére az alábbiak szerint alakítja ki véleményét.

A képviselő-testület egyetért a Kormányhivatal által kialakított beiskolázási körzettel, melynek értelmében az Önkormányzat Általános Iskolája Kunpeszér (6096 Kunpeszér, Petőfi Sándor utca 16., OM:027933) felvételi körzete megegyezik a település közigazgatási területével.
Határidő: azonnal
Felelős: Németh László polgármester
· a polgármester elmondja, hogy az önkormányzat részére székely zászlót igényeltünk

-a polgármester elmondja, hogy a Közös Önkormányzati Hivatalra kapott állami finanszírozás nem teszi lehetővé a jelenlegi köztisztviselői létszám megtartását. Javasolja 1 fő jogviszonyának felmentéssel történő megszüntetését 2013. április 30. dátummal és létszám-leépítési pályázat benyújtását az ehhez kapcsolódó munkáltatói terhek csökkentésére.

A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
· 82/2013.(II.26.) határozata
· Kunpeszér Község Önkormányzatának Képviselő-testülete úgy határoz, hogy 2013. április 30. napjával felmentéssel megszünteti a Kunpeszéri Polgármesteri Hivatalnál 1 fő főfoglalkozású, határozatlan időre kinevezett közszolgálati jogviszonyban álló köztisztviselő jogviszonyát 
· A képviselő-testület  intézményei létszámhelyzetének és az intézmények közötti tervezhető létszám- és álláshely-átcsoportosítás lehetőségének felülvizsgálata függvényében döntött a felmentéssel  együtt járó létszámcsökkentésről.

· A képviselő-testület költségvetési szerveinél és az önkormányzat hivatalánál  a meglévő üres álláshelyeken, az előreláthatólag megüresedő álláshelyeken illetve a tervezett új álláshelyeken, szervezeti változás, feladatátadás következtében a fenntartói körön kívüli munkáltatónál a létszámcsökkentéssel érintett álláshelyen foglalkoztatott jogviszonyban töltött ideje folyamatosságának megszakítása nélküli foglalkoztatására nincs lehetőség.
A képviselő-testület úgy határoz, hogy a létszámcsökkentéssel kapcsolatos kiadások részbeni fedezetére egyszeri költségvetési támogatás iránti igényt nyújt be Magyarország 2013. évi központi költségvetéséről szóló 2012. évi CCIV. törvény 3. melléklet A helyi önkormányzatok által felhasználható központosított előirányzatok 6. Helyi szervezési intézkedésekhez kapcsolódó többletkiadások támogatása alapján.



Felelős:képviselő-testület


       Határidő:2013. április 30.
· a polgármester elmondja, hogy a közszolgálati tisztviselőkről szóló 2011. évi CXCIX. törvény 130, §-ahttp://jogszabalykereso.mhk.hu/cgi_bin/njt_doc.cgi?docid=16363.560498 - foot229

 HYPERLINK "http://jogszabalykereso.mhk.hu/cgi_bin/njt_doc.cgi?docid=16363.560498" \l "foot230" 
http://jogszabalykereso.mhk.hu/cgi_bin/njt_doc.cgi?docid=16363.560498 - foot230 alapján a köztisztviselő munkateljesítményét munkakörének és a közigazgatási szerv kiemelt céljainak figyelembevételével meghatározott teljesítménykövetelmények alapján a munkáltatói jogkör gyakorlója évente mérlegelési jogkörében eljárva írásban értékeli.

A helyi önkormányzat esetében a teljesítménykövetelmények alapját képező célokról a képviselő-testület előre határoz.
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
· 83/2013.(II.26.) határozata
 Tárgy: köztisztviselők egyéni munkateljesítményének értékelése

Kunpeszér Község Önkormányzat Képviselő-testülete (továbbiakban: Képviselő-testület) következő határozatot hozza:

1./
A Képviselő-testület úgy határoz, hogy következő évre vonatkozóan a teljesítményértékelés alapjául szolgáló célokat az alábbiak szerint határozza meg:

        a munkakör ellátásához szükséges jogszabályok – ide értve az önkormányzati rendeleteket is –, belső szabályzatok maradéktalan megismerése és betartása;

        kiemelt figyelem fordítása az ügyintézési határidők maradéktalan betartására;

        az ügyfelek tájékoztatásának folyamatos javítása;

        az ügyintézés színvonalának javítása;

        a pályázati források folyamatos feltárása, azokról a Képviselő-testület tájékoztatása;

        a Hivatal kommunikációjának javítása az intézményekkel;

        a számviteli mérleget alátámasztó leltározás, a leltárellenőrzés, a leltárak kiértékelése a teljességre és a mérlegvalódiságra vonatkozó előírások mellett történjen;

        a kötelezettségvállalás rendjének maradéktalan betartása;

        a képviselő-testületi határozatok hatékony és gyors végrehajtása;

        kintlévőségek hatékony behajtása;

        vagyongazdálkodás színvonalának javítása;

        belvízi védekezést szolgáló műtárgyak ellenőrzése;

        parlagfű elleni védekezés elősegítése;

        a szociális és gyermekvédelmi juttatások esetében a rászorultság elvének érvényre juttatása;

        önkormányzati rendeletek, képviselő-testületi határozatok nyilvántartásainak pontos vezetése, megfelelő adatszolgáltatás biztosítása.

2./
A Képviselő-testület megbízza a polgármestert és a jegyzőt, hogy a fent kiemelt célok alapján határozzák meg a jegyző, illetve a köztisztviselők egyéni munkateljesítménye értékelésének konkrét követelményeit a 2013. évre vonatkozóan.

Határidő: 2013. február 28.

Felelős:
· Németh László polgármester

· Boskóné Dr. Tabányi Annamária jegyző
Mivel az ülésnek több napirendje, kérdés és hozzászólás nem volt, a polgármester azt 11 óra 20 perckor bezárta.

 

Km.f.

 


Németh László                             

       Boskóné Dr. Tabányi Annamária


polgármester                                  

                          jegyző
